**Guide til opstartsmøde**

Opstartsmødet er det første selvstændige møde i peer-to-peer gruppen. På opstartsmødet er det vigtigt, at gruppemedlemmerne lærer hinanden at kende og får en forståelse for det forløb, der starter op.

Mødet ledes af en ’tovholder'. Tovholderen er forinden blevet klædt på til at facilitere mødet og introducere forløbet.

**Som tovholder skal du på opstartsmødet:**

* Byde velkommen.
* Facilitere/lede mødet ud fra denne guide. Brug gerne et ur eller stopur til at holde styr på tiden og bryd ind, hvis I skal videre i dagsordenen.
* Introducere peer-to-peer. Dette kan gøres med dokument/powerpoint fra kufferten.
* Vise principperne for gruppen til gruppen.
* OBS: Som tovholder deltager du også i opstartsmødet som peer, fortæller selv din hørehistorie mv.
* Sørge for at bruge nok tid på outrodelen til at tid, sted, tema og tovholder for næste møde er på plads, inden mødet afsluttes, så prioriter denne del af mødet.

Mødet kan afholdes virtuelt eller fysisk. Generelt anbefales, at fysiske møder varer ca. 2 timer inkl. en pause på ca. 10 minutter. Virtuelt lidt kortere, ca. 1½ time. Møderne kan variere lidt i form alt efter, om det er virtuelt eller fysisk, som giver forskellige muligheder og begrænsninger.

**Principper for peergruppen**

Vi har lavet nogle principper for peergruppen for at sikre tryg og god kommunikation.

* Vi er der for hinanden
* Giv plads til alle i gruppen
* Giv konstruktiv feedback
* Gruppen er et fortroligt rum
* Der tages ikke referat, man kan selv tage noter efter behov.
* Hvis mødet eller en deltager går i ring, bliv enige om en talemåde til venligt at komme videre i mødet, fx ”husk at drej til højre i rundkørslen”.
* Hvordan håndterer vi det, hvis nogen fylder for meget i gruppen?
* …. Mangler der noget?

Dagsorden opstartsmøde

**Introdel (ca. 30 min.)**

1. **(5 min.) Ankomst - i virtuelt eller fysisk mødelokale**
2. **(5 min.) Check-in runde: Hvad er dit navn, og hvad bruger du af tekniske løsninger til dit høretab eller høreproblem (CI, Høreapparat etc.)?**
3. **(20 min.) Introduktion til peer-to-peer, forløbet, roller og mødestrukturen, og evt. opklarende spørgsmål, kommentarer, og samtale om det.**

**Indholdsdel (ca. 60 minutter)**

1. **(20 min.) Lær hinanden at kende:**
	1. **Din hørehistorie, kort fortalt**
	2. **Hvad er din motivation for at være med i forløbet?**
	3. **Hvad er dit bedste råd, du har fået eller strategi for at håndtere dit høretab?**
2. **(10 min.) Hvad har vi til fælles i gruppen: Geografisk område, og?**
3. **(10 min.) Hvad har du brug for, for at være med i gruppesammenhænge? fx skrivetolk, teleslynge, talerækkedisciplin, lyttepauser mv.**
4. **(10 min.) Principper for peer-to-peer gruppen (Opstarter viser principperne frem)**
	1. **Mangler der noget med hensyn til principperne for jeres gruppe?**
5. **(ca. 10 min.) Pause**

**Outrodel (ca. 30 min.)**

1. **(10 min.) Valg af dato, tid og sted for næste møde, ca. en måned efter.**
2. **(10 min.) Valg af det næste møde/temamøde**
3. **(5 min.) Valg af ny tovholder til næste møde**
4. **(5 min.) Check-ud - hvilke nye perspektiver tager du med hjem?**